རེདཡ།ཁོང་གི་སྐྱ་བོ་སློབ་གསོ་ལས་ཀྱང་ང་ཚོའི་གསལ་བོ་རྟོགས་ཐུབ་ལ།སྤྱིར་སྐད་ཡིག་དགེ་རྒན་གྱིས་རང་ཉིད་ཀྱི་ཤེས་བྱ་གསོག་འཇོག་སྐུལ་སློང་བྱེད་པ་ལ།ཚན་རིག་གི་ཐབས་སྤྱད་དེ།དམིགས་ཡུལ་ཡོད་པའི་སྒོ་ནས་སྐད་ཡིག་སློབ་འཁྲིད་ཀྱི་ཆོས་ཉིད་འཚོལ་བར་བྱེད་པའི་ནུས་པའི་རིགས་ཤིག་ཡིན།དེར་སྐད་ཡིག་སློབ་འཁྲིད་ཀྱིོ་ད་ཡོད་གནས་ཚུལ་བརྟག་དཔྱོད་དང་ལོ་རྒྱུས་ཉམས་མྱོང་སྤྱི་སྡོམ།འཆར་གཞི་ལག་བསྟར་གྱི་ཚོད་བགམ།རིག་གཞུང་རྩོམ་རིགས་ཀྱི་རྩོམ་འབྲི་ནུས་པ་བཅས་འདུས།ནུས་པ་དེ་རིགས་ནི་སྐད་ཡིག་དགེ་རྒན་གྱི་ཤེས་ཡོན་གྱི་ཆུ་ཚད་དང་འདུ་ཤེས་གསར་གཏོད་ཀྱི་ཆེས་གཅིག་བསྡུས་ཀྱི་མངོན་ཚུལ་ཡིན།དེར་སྔར་ལྷག་གི་སྔོག་འདོན་རང་བཞིན་དང་ཐུན་མིན་གསར་གཏོད་རང་བཞིན་གྱི་ཁྱད་ཆོས།གསར་བཅོས་བྱེད་ཕོད་པའི་སྙིང་སྟོབས་ལྡན་པ་ཡིན་ལ།དེས་སྐད་ཡིག་དགེ་རྒན་གྱིས་ད་ཡོད་གནས་ཚུལ་ལ་ཆོག་ཤེས་དང་སྔར་སྲོལ་དམ་འཛིན་བྱེད་མི་ཆོག་པར།བཅོས་བསྒྱུར་ཀྱི་མདུན་གྲལ་དུ་ལངས་པ་དང་རང་འགན་ལ་རྐང་འཛུགས་པ།ཏན་ཏན་ཏིག་ཏིགབློ་རྩ་བརྟན་པོས་ཡར་རྒྱས་བརྩོན་ལེན་བཅས་བྱེད་པའི་རེ་བ་ཡིན་ལ།ཡང་ན།སྐད་ཡིག་སློབ་འཁྲིད་ཀྱི་ད་ཡོད་གནས་ཚུལ་ལ་བརྟག་དཔྱད་དབྱེ་ཞིབ་བྱས་ཏེ།སློབ་འཁྲིད་བཅོས་བསྒྱུར་གྱི་བྱེད་ཐབས་འདོན་པ།ཡང་ན།སྐད་ཡིག་སློབ་འཁྲིད་ཀྱི་ལོ་རྒྱུས་ཉམས་མྱོང་ལ་སློབ་སྦྱོང་དང་སྤྱི་བསྡོམས་བྱས་ཏེ།དེའི་ཁྲོད་ནས་བློ་སྒོ་འབྱེད་པ་དང་དཔྱད་གཞིར་བཟུང་ནས།གནའ་བཟང་དེང་སྤྱོད་དང་ཕྱི་བཟང་ཀྲུང་སྤྱོད་བྱེད་ཐུབ་དགོས།ཡང་ན།སློབ་འཁྲིད་བཅོས་བསྒྱུར་ཚོད་ལྟ་བྱས་ཏེ།རྒྱུན་པའི་ཆོས་ཉིད་ལས་འགོངས་པ།ལག་ལེན་བསྐྱར་ཟློས་ཁྲོད་དྲང་ལྡོག་གཉིས་ཀྱིོ་ཉམས་མྱོང་སྤྱི་བསྡོམས་བྱས་ནས།ཟུར་དུ་གསར་གཏོད་བྱེད་དགོས།གང་ལྟར།སྐད་ཡིག་དགེ་རྒན་གྱི་སློབ་འཁྲིད་ཚུད་དེ།ད་ཡོད་གནས་ཚུལ་གྱི་རྨང་གཞི་ཐོག་སོར་གནས་དང་སྲོལ་རྒྱུན་གྱི་མ་དཔེ་མཁྲེགས་འཛིན་བྱ་མི་རུང་།སློབ་སྦྱོང་ལ་ཤུགས་སྣོན་བྱས་ཏེ།འཕྲིན་གསར་བསྡུད་པ།བགྲོད་ལམ་སྣ་ཚོགས་བརྒྱུད་ནས་བྱེད་ཐབས་སྣ་ཚོགས་སྤྱད་པ།ཚན་རིག་གི་སྒོ་ནས་ཞིབ་འཇུག་དང་སྐད་ཡིག་སློབ་འཁྲིད་ཁྱབ་ཁོངས་ཁྲོད་ཀྱི་གནད་དོན་སྣ་ཚོགས་ཐག་གཅོད་བྱེད་དགོས།གཞུང་ལུགས་ཀྱི་རྩ་དོན་དང་སློབ་འཁྲིད་ནང་དོན་གྱི་ཐབས་བཀོལ་ནས།སློབ་འཁྲིད་བྱེད་མཁན་དང་སློབ་གསོ་མྱོང་མཁན་ལ་སོགས་པའི་ཕྱོགས་བར་དུ་སྐད་ཡིག་སླབོ་འཁྲིད་ཀྱི་ཆོས་ཉིད་ཕྱིར་མངོན་སྒོས་ནས།སྐད་ཡིག་སློབ་འཁྲིད་ཀྱི་སྤུས་ཚད་མཐོར་འདེགས་པ་དང་།འབྲས་བུ་ལྡན་པ།ཐབས་ཤེས་ལ་དཔྱད་བསྡུར་དང་།ཞིབ་འཇུག་བྱས་ཏེ།སྐད་ཡིག་སློབ་འཁྲིད་རིམ་བཞིན་ཚན་རིག་ཅན་དང་དེང་རབས་ཅན་དུ་མངོན་འགྱུར་བྱ་ཆེད་ལེགས་རྗེས་འབུལ་དགོས།